Šridevi

Šridevi Kapur (), tetab kuti Šridevi (, , ), täuz' nimi sündundan aigan oli Šri Amma Janger Ajjapan (; sünd. 13. eloku 1963, Sivakasi, Tamil Nadu, Indii — kol. 24. uhoku 2018, Dubai, AÜE), oli indijalaine aktris da prodüser. Edesti rolid fil'miš nenil kelil: telugun kel' (90), tamilan kel' (73), hindi (71), malajalam (25), kannadan kel' (6).

 Biografii 
Šridevi oli sündnu Minampatti-külähä Sivakasi-lidnanno. Tamilkel'ne Aijapan-tat radoi advokatan, Radžesvari-maman ezmäine kel' oli telugun kel'. Aktrisan mamankel' oli tamilan kel', ühtni fil'miš toižil kelil-ki alaigäčun völ. Fil'mzihe Šridevid kinos ezmäižen kerdan lapsen völ, vl 1967. Tegi debüt modan modelikš vl 2008, i press mainiti händast modan ezikuvaks. Vl 2017 znamoiči 50-vottušt jubilejad kinos ičeze «Mam»-fil'mal.

Aktris koli Dubaiš südäikeran seižutesespäi.

 Kanz 
Sizar da kaks' norembad velled oma Šridevil. Vspäi 1996 oli lähtnu mehele, Boni Kapur oli hänen mužik, prodüser. Šridevil da Bonil sünduihe kaks' tütärt: Džhanvi (sünd. 1997) da Khuši (sünd. 2000).

 Valitud fil'mografii 
 «Rohked mez' » (1983) — Rekha S. Bandukvala
 «Noidbrill'jant» (1986) — Nagina
 «Karm» (1986) — Radha
 «Indii-ižand» (1987) — Radha
 «Radimii laps' » (1987) — Devki
 «Olen sinun vihanik» (1989) — Džugni
 «Manikuš naine» (1989) — Andžu / Mandžu Das
 «Kurod» (1991) — Pallavi / Pudža
 «Otan Jumalad tundištajaks» (1992) — Benazir / Mehndi
 «Čandra Mukhi» (1993) — Čandra Mukhi
 «Kudmaiženmodoine naine» (1994) — Radha
 «Aznoičii naine» (1996) — Gita
 «Hüväšt'jätand» (1997) — Kadžal Verma
 «Minun toštmatoi ak» (2004) — Durga
 «Čomakulu Malini» (2004−2005, TV-serial) — Malini Aijer
 «Ingliš-Vingliš» (2012) — Šaši GodboleSridevi to make a comeback in Gauri Shinde's film (Šridevile pidab pörtas Gauri Šinde:n fil'mas) / Indianexpress.com. 
 «Rohked saldat» / «Tigr» (2015) — Javanarani-kunigaznaine

 Homaičendad 

 Irdkosketused 
 Šridevi — Instagram.



Kategorii:Indijan aktrisad
Kategorii:Lapsenakt'orad
Kategorii:Aktrisad kirjamišton mödhe
Kategorii:Personalijad kirjamišton mödhe
Kategorii:Sündnuded Tamil Nadhu
Kategorii:Kolnuded Araban Ühtenzoittud Emiratoiš
Kategorii:Kolnuded Dubaiš